procesaur/Wiki.mk huggingface dataset:
Песни за шабатски жртвувања

Песни за шабатски жртвувања, наречени и Ангелска литургија, се серија од тринаесет песни, по една за секој од првите тринаесет шабати од годината. Фрагментите се дел од Свитоци на Мртвото Море. Песните се најдени во 10 фрагменти: девет во Кумран (4Q400–407; 11Q17) и еден во Масада. Датирањето е тешко, но се смета дека се пишувани околу 100 г. п.н.е.
Иако девет копии се најдени кај Кумран, сепак се смета дека не се секташки документи, бидејќи секташкиот јазик кој се користи во другите свитоци, овде не се користи. Фактот дека една песна е најдена кај Масада, сугерира дека ова биле широко распространети текстови, и дека се користеле од повеќе заедници. Во песните се користи зборот Елохим за Господ, а употребата на тој збор речиси ја нема во другите свтиоци кои се секташки по потекло.
Во песните се велича престолот на Бога на небесата и се упатува на ангелските јазици. Низ песните се опишува во детали како ангелите ги вршат своите молитви во храмот, потоа има детален опис на просторијата во која е престолот каде Господ е присутен, како и описи на други суштества налик на бог. Свитокот се дели на три големи дела: 1-5, 6-8, 9-13. Првиот дел е многу уништен, и содржи описи на небесните свештеници и нивните практики. Вториот дел содржи пофалби и благослови, а третиот дел содржи опис на небесниот храм и на престолот на Господ.
Текстовите се веројатно напишани врз основа на извори како: Книга на пророкот Езекил, Книга на пророкот Исаија, Книга Излез, и Книга на Енох. Текстот повикува ангели, суштества налик на Бога, и содржи детални описи на небесниот престол. Во целиот текст има една главна разлика со ваквите описи во Библијата: визијата не ја раскажува пророк или мистик, туку директно се претставува.
Пајне

Пајне (|Peine) — град во сојузната покраина Долна Саксонија, Германија, сместен на реката Фузе и на Средногерманскиот Канал.
Претставува административно седиште на истоимениот округ, околу 25 километри западно од Брауншвајг и 40 километри источно од Хановер.
1 Географија
1.1 Местоположба
Пајне се наоѓа на реката Фузе помеѓу планинскиот масив Харц и Линебуршкото Поле и со тоа помеѓе двата најголеми града во Долна Саксонија, 40 километри западно од Хановер и 25 километри источно од Брауншвајг. Други поголеми градови во околината се Хилдесхајм, Залцгитер, Гифхорн, Волфсбург и Целе.
Градот има површина од 119,51 км<sup>2</sup> и со тоа густина на населеност од 417 жители на км². Нејзината највисока точка изнесува 70 метри.
1.2 Клима
Пајне се наоѓа под мешано влијание на океанска и континентална клима.
1.3 Градски единици
+ Места на Пајне, Место, Жители
Пајне-Центар, 25.088
Беркум, 294
Дунгелбек, 1.839
Дутенштет, 963
Ајксе, 621
Есингхаузен, 1.783
Хандорф, 888
Рерзе, 260
Розентал, 1.054
Шмеденштет, 983
Швихелт, 1.250
Штедердорф, 5.440
Ферум/Ландвер, 6.919
Вендесе, 151
Волторф, 1.991
Самиот Пајне-Центар (Кернштат) — составен од девет статистички окрузи:* Иненштат
* Машланд
* Гунцелинфелд
* Валцверк
* Зидштат
* Зимонштифтунг
* Зидлихе Ауе
* Телгте
* Нердлихе Ауе/Херцберг
2 Историја
Декрет од 1130 година го спомнува Бертолд фон Пагин, од кого потекнува името на градот. Замокот Пајне потекнува од тоа време или порано.
Во 1201 година, Хилдесхајмската хроника го опишува несогласувањето помеѓу епископот Хартберт од Хилдесхајм и браќата Екберт и Гунзелин фон Волфенбител. Гунзелин преовладал во кавгата и ја презел власта над замокот Пајне и околината.
Јужно од замокот, Гунзелин го основал градот Пајне во 1218 или во 1220 година. Во 1223 година, населбата ги добила градските права. Грбот на Гунзелин станал градски симбол.
Во 1256 година, Пајне бил освоен од војводата Албрехт од Бауншвајг-Линебург и по смртта на Гунзелин во 1260 година, неговите синови го изгубиле Пајне од епископот на Хилдесхајм.
Отон I од Брауншвајг-Линебург, епископ на Хилдесхајм, 1260–1279, му ги дал замокот, градот и околината на Пајне на Ведекинд фон Попенбург како феуд.
Исто така, во 1260 година, Пајне покрај пазарски права, добил и право да кова монети.
3 Познати луѓе
* Фридрих фон Боденштет (1819–1892) — писател
* Рудолф Ото — протестантски теолог
* Фриц Хартјенштајн — СС командант
* Соломон Перел — израелски писател
4 Меѓународни односи
4.1 Збратимени градови
Пајне е збратимен со следниве градови:
* Хејвуд, Обединето Кралство
* Ашерслебен, Германија (од 1990 г.)
* Триполи, Грција (од 2000 г.)
* Хеинола, Финска
* Нанчанг, Кина (од 2009 г.)
5 Галерија
6 Поврзано
* Хановер-Брауншвајг-Гетинген-Волфсбург
Бродвеј (појаснување)

Бродвеј може да се однесува на:
* Бродвеј - улица во Њујорк
* Бродвеј (Њу Џерси)
* Бродвеј (Вирџинија)
* Бродвеј (Северна Каролина)
* Бродвеј театар, театар на Бродвеј
1 Филмови
* Бродвеј (1929 филм), врз основа на претставата на Џорџ Абот и Филип Даннинг
* Бродвеј (1942 филм), со Џорџ Рафт, Пат О'Брајан, Џенет Блер и Бродерик Крафорд
* Бродвеј Дани Роуз, 1984 црно-бел комедија филм во режија на Вуди Ален
2 Музика
* Бродвеј (бенд), американски пост-хардкор бенд
* Бродвеј рекордс, американска издавачка куќа од 1920-те и 1930-те години
3 Луѓе
* „Бродвеј Џо“, прекар за американски фудбалер [(Џо Намат)] (роден 1943)
* Кристин Бродвеј, австралиска глумица
* Џеф Бродвеј (1911-1978), новозеландски тркач
* Ленс Бродвеј (роден 1983 г.), Американски глумец и поранешен бејзбол играч на Големата лига
* Реми Бродвеј (роден 1978), австралиски глумец
* Род Бродвеј (роден 1955), американски фудбалски тренер
* Шејн Бродвеј (роден 1972), американски политичар
Извор (албум)

„Извор“ е деветтиот студиски албум на македонската пејачка Каролина Гочева објавен на 23 февруари 2018 година. Албумот е издаден преку дискографската куќа Авалон продукција во Македонија. Насловната фотографија на албумот е портрет на Гочева насликан од македонскиот уметник Михаил Корубин. Албумот „Извор“ содржи единаесет песни (десет и една дополнителна, инструментална верзија на песната „Ти не дојде“).
Музиката и аранжманите се на композиторот Никола Мицевски. Текстовите на песните ги напишаа Весна Малинова Бабамова („Убав живот“, „Бели цветови“, „Ѕвона“, „Нема песна за мене“, „Газам боса“, „Ти не дојде“, „Да е сон“, „Млади багреми“ и „Земи го срцево“) и на Весна „Бејби“ Петрушевска („Будна“).
Албумот беше најавен со песната „Ѕвона“, како прв сингл од албумот „Извор“, на 19 декември 2017 година, на официјалните обожавателски страници на Каролина и официјалниот канал на видеоплатформата .
На албумот „Извор“ свират инструменталистите: Никола Мицевски (пијано, хармоника), Зоран Костадиновски (електрична гитара), Дамјан Пејчиноски (акустична гитара), Владимир Крстев, Маја Ефремова, Владимир Костов, Јасмина Драгоманска, Бранислав Автовски (виолини), Кирил Јосифов (виолончело), Благојче Трајковски (кларинет), Тимко Чичаковски (канон), Златко Миладиновски (тамбура), Кирил Узунов (флејта), Гоце Димовски (кавал), Џамбо Агушев (труба), Љупка Арсовска, Хелена Суша, Македонка Петреска (придружни вокали).
Продуценти на албумот се Никола Мицевски и Дејан Момироски.
Албумот „Извор“ е снимен во студиото XL Момироски.
1 Концертна промоција
Со цел да го промовира албумот, Каролина одржува седум последователни концерти во Македонска опера и балет во Скопје почнувајќи од 23, 24, 25 и 26 февруари, и 1, 2 и 3 март. Сите седум концерти, кои беа во организација и извршна продукција на нејзината матична куќа Авалон Продукција, беа за брзо време распродадени.
Во текот на 2018 година, концертната промоција на албумот „Извор“ продолжи во повеќе градови во Македонија меѓу кои и: родната Битола, со два концерта одржани на 26 и 27 март 2018 година во Центарот за култура, потоа во Домовите на култура во Тетово, Гостивар, Куманово, Штип и во Струмица, во месеците април и мај. Каролина имаше и два големи концерти на отворено во Античките театри во Хераклеја и во Охрид на 10 и 11 август 2018 година, а беше поканета и на неколку домашни реномирани фестивали.
Со вкупно 16 концерти во 2018 година, Каролина е единствената пејачка во Македонија со толкав број на одржани концерти.
Албумот „Извор“ за брзо време стана најпродаван албум во Македонија за 2018 година.
2 Синглови
Песната „Ѕвона“ е издадена како прв сингл од албумот на 19 декември 2017 година. Песната беше објавена со видео запис, на официјалниот профил на Каролина Гочева на видео платформата YouTube. Видеозаписот го изработи „Мелем продукција“ во режија на Огнен Шапковски.
3 Список на песни
За музиката и аранжманот на сите песни се погрижи Никола Мицевски.
Приказни за занаетите

Приказни за занаетите (српски: ''Приче о занатима'') е збирка раскази на српскиот писател Бора Ќосиќ, првобитно објавена во 1966 година, како издание на „Нолит“ од Белград.
1 Содржина
Книгата се состои од 27 раскази: „Фудбал на крајот на војната“, „Русите во вид на занает“, „Занает за пофалба, барапски“, „Кратка повест за пливачката вештина, во времето воено“, „За големиот занает, швалерски“, „За здрајето и лечењето“, „За глумечката уметност во невозможни услови“, „Ние и електричарите“, „Како нè фриизраа“, „Во чест на трговските помошници“, „Како го запознавме занаетот лудачки“, „Во името на шустерската вештина“, „Нашите плетачки“, „За обновената месарска вештина“, „Како го исфрлавме отпадот“, „Шинтерска“, „Вештини со помош на дрва“, „За славниот народ, келнерски“, „За уметноста на бојадосувањето“, „За готвачката вештина“, „Шнајдерска“, „Занаетот свечарски во новите услови“, „Невообичаен занает, волшебнички“, „Како ги поправаа нашите клавири“, „Во изградба на кино-култура“, „За несериозната работа, училишна“ и „Уште еден занает, можеби најважен“. Подоцна, на 29 септември 1995 година, во Берлин, Ќосиќ додал уште еден прозен текст кон збирката, со наслов: „Сега“.
Привидно опишувајќи разни занаети, авторот го опишува секојдневниот живот на едно белградско семејство за време на Втората светска војна и во првите години по неа. Семејството го сочинуваат таткото, мајката, детето, вујкото, дедото и двете тетки, а главниот лик е детето (авторот), кое раскажува за семејните и општествените настани. Семејството не работи ништо конкретно, освен „што го живее животот“, мачејќи се со сиромаштијата. Притоа, мајката постојано се жали поради бројните домашни работи, таткото е алкохоличар, вујкото го интересираат само жените, додека двете немажени тетки живеат во својот свет исполнет со романтични соништа и фантазии. Во книгата се појавува и серија други, споредни ликови, како детето-сезнајко Воја Блоша, партизанскиот офицер Вацулиќ, другарот Абас, комшивката Даросава, партискиот секретар Симо Тепчија итн.
2 Осврт кон книгата
Збирката се смета за ремек-дело на српската книжевност, волшебен уметнички експеримент и едно од најоригиналните дела што ја одбележале српката книжевност по Втората светска војна. Во неа, Ќосиќ се интересира за „сеопштото богатство и хаосот на човечкиот живот“ и за „единката како симбол што живее“. Притоа, според Милица Николиќ, смеата се јавува како најзначајната внатрешна содржина на прозата на Ќосиќ; внатрешните закони на смеата се репродуцирани во самата форма на раскажувањето, а смеата е творечки принцип на раскажувачката постапка. Притоа, улогата на хуморот во делото е повеќекратна: тој објаснува, коментира, толкува, ги регулира ритамот на раскажувањето и неговата тензија, го прави раскажаното збиено, крие или нуди порака, ги вообличува ликовите, се надополнува со вербалната игра, ја разгорува поетската фантазија, ги провоцира говорните можности, го конципира жанрот и ја вообличува сатирата.
Одервалд

Одервалд (|Oderwald) — општинска заедница во округот Волфенбител, во Долна Саксонија, Германија. Се наоѓа долж реката Окер, околу 10 километри јужно од Волфенбител. Името го добило по Одервалд, мал ридски масив. Нејзиното седиште е во општината Берсум.
Општинската заедница Одервалд се состои од следниве општини:
# Берсум
# Краме
# Дорштат
# Флете
# Хајнинген
# Орум
Сунг (династија)

Династијата Сунг (кин. 宋朝, Сонг Чао) е чест назив за владетелите на Кина од 960 до 1279 година. Првиот цар од оваа династија се викал Таика. За време на владеењето на Сунг династијата, Кина повторно се обединила. Главниот град на империјата бил Хангџоу.
За време на владеењето од околу 300 години, имало многу конфликти меѓу соперничките династии од тоа време, така што владеачкиот период бил поделен на Северен Сунг (960-1127) и Јужен Сунг (1127-1279).
За време на владеењето на династијата Сунг, уметноста цветала, а исто кака и филозофска мисла. Воената администрација на царските провинции била заменета со цивилна. Новите градови биле основани со цел да се развие трговијата, како и да се зајакне економијата. Технологијата на производство на барут била развиена, а печатењето било на високо ниво, исто така била развиена и писменоста. Поседувањето на земјиште и работата во државната служба веќе не биле мерка за успехот на поединецот. Развиен бил и приватен бизнис.
Во 1078 година, Кина произвела 125.000 тони железо и користела 1 кг по глава на жител, додека во Европа во исто време се користело ½ кг. Градот Хангџоу во 1200 имал 400.000 жители. Во тоа време, Западна Европа имала само два града со повеќе од 100.000 жители, Париз и Венеција.
Династијата Сунг ја наследила династијата Јуан.
Помошна технологија

Помошна технологија (асистивна технологија) — поширок поим што вклучува помошни, прилагодителни и рехабилитациони помагала за лицата со посебни потреби и исто така го вклучува процесот кој се користи во нивниот избор, лоцирање и нивното користење. Луѓето кои имаат попреченост често имаат тешкотии со самостојното вршење на активностите во дневното живеење, дури и со помош на друго лице. Како активности во секојдневното живеење се подразбираат лични  потреби како подвижност, јадење, бањање, облекување и чешлање и други. Помошната технологија ги ублажува ефектите од попреченоста кои ја лимитираат способноста да се вршат овие активности и ја промовира поголемата независност со тоа што им овозможува да ги извршуваат дневните активности кои претходно воопшто не можеле или имале потешкотии да ги вршат самостојно. Ова е на начин што ги подобруваат или менуваат претходните методи кои им помагале да ги вршат овие активности. На пример, количка за лица со посебни потреби овозможува независна подвижност за оние кои не можат да одат или или пак помошни направи за јадење кои им помагаат сами да јадат. Како последица од помошната технологија, лицата со попречености ја имаат можноста за полесно секојдневно живеење, зголемување на социјализација во општеството и поголема шанса за намалување на институционалните трошоци без значително да се зголемат личните трошоци.
1 Оштетувања на подвижноста
1.1 Инвалидски колички
Инвалидските колички се направи кои може да имаат рачен или електричен погон, вклучуваат систем за седење и се дизајнирани да бидат замена за нормалната подвижност која луѓето ја уживаат секојдневно.
1.2 Направи за префрлање
Направите за префрлање овозможуваат пациентите со оштетена подвижност да бидат преместувани од нивните негуватели на кревет, количка, стол, во тоалет, носилка, автомобил, во базен итн. најчести се дигалките за пациенти (за вертикален пренос), клупи за пренос, носилки или конвертибилни столчиња, дигалки за пренос од седечка во стоечка позиција (за преместување од една во друга седечка позиција), душеци на дување. Зависните пациенти кои не можат да му помогнат на негувателот во преместувањето најчесто имаат потреба од дигалка за пациент, која иако е измислена во 1955 година и е во широка употреба од раните шеесетти години, сè уште се смета за последен збор во технологијата од Американската асоцијација за медицински сестри и OSHA.
1.3 Дубаци и одалки
Дубаците и одалките им служат на лицата со попреченост кои им треба дополнителна поддршка за да ја одржуваат рамнотежата или стабилност додека одат.
1.4 Протетика
Протетските помагала се направи кои заменуваат делови од телото кои ги нема.
2 Оштетувања на видот
2.1 Читачи од екран
Читачите од екран им помагаат на лицата со оштетен вид лесно да пристапат до електронски информации.
3 Во образование
3.1 Во Македонија
Помошната технологија во образованието ја воведува УСАИД со проект за е-пристапно образование на здружението ,,Отворете ги прозорците", преку истражувања за потребите во оваа област, обуки на наставници и опремување на основни училишта низ територијата на државата.
Орум

Орум (|Ohrum) — општина во округот Волфенбител, во сојузната покраина Долна Саксонија, Германија.
Орум, заедно со Шенинген е историски најстара населба во покраината Долна Саксонија.
1 Географија
1.1 Местоположба
Орум се наоѓа неколку километри јужно од Волфенбител во источниот дел на Одервалд. На исток од Орум се наоѓа Езел.
На исток се наоѓа Кисенбрик. Околу 5,5 километри јужно се наоѓа општината Берсум.
Флете

Флете (|Flöthe) — општина во округот Волфенбител, во сојузната покраина Долна Саксонија, Германија.
1 Географија
Флете се наоѓа неколку километри југоисточно од слободниот град Залцгитер.
1.1 Општински единици
Општината е поделена на следниве единици:
* Грос Флете
* Клајн Флете
Краме

Краме (|Cramme) — општина во округот Волфенбител, во сојузната покраина Долна Саксонија, Германија.
1 Географија
Местото се наоѓа југозападно од Волфенбител и западно од Одервалд. Од Одервалд кон Краме течат неколку потоци кои во местото Меше се спојуваат и ја создаваат Фузе.
Пертузумаб

Пертузумаб е моноклонално антитело кое се користи со трастузумаб и доцетаксел за третман на метастатски HER2-позитивен рак на дојка; исто така се користи во истата комбинација како неоадјувант во ран HER2-позитивен рак на дојка.
Несаканите ефекти кај повеќе од половина од пациентите кои го примаат лекот вклучуваат дијареа, губиток на коса, и намален број на наутрофили; кај повеќе од 10% има намлен број на еритроцити, хиперсензитивност или алергиска реакција, реакција на инфузија, намален апетит, инсомнија, нарушување во сетилото за вкус, воспаление на устата, констипација, осип, и мускулна болка. Бремени жени или жени кои планираат бременост не би требало да го користат лекот. Не е познато дали пертузумабот стапува во интеракција со доксорубицинот.
Динара Алимбекова

Динара Алимбекова (родена на година) — белоруска биатлонка.
Таа е родена во казахстанскиот град Абај, од татко Казахстанец и од мајка Белорусинка. Таа се преселила во Белорусија кога имала три години. Со спорт започнала да се занимава во градот Чавуси.
Алимбекова учествувала на Светското јуниорско првенство во 2015, 2016 и 2017 година. Златото во штафета и четвртото место во спринт го освоила во 2015 година.
Дебитирала на Светското првенство во 2016 година.
На Зимските олимписки игри во 2018 година во Пјонгчанг освоила златен медал во женската штафета. Во спринт го освоила 50 место, а во поединечната трка на 15 км 73 место.
Карлејн Ахтеректе

Карлејн Ахтеректе (родена на година) — холандска лизгачка во брзо лизгање.
На Светското првенство во 2015 година освоила сребрен медал во дисциплина во 5000 метри. На Европското првенство во 2018 година освоила сребрен медал во дисциплина во 3000 метри.
На Зимските олимписки игри во 2018 година во Пјонгчанг, нејзините први Олимписки игри, Ахтеректе изненадила со освојување на златен медал во дисциплина до 3000 метри.
Ратомир Дујковиќ

Ратомир Дујковиќ (24 февруари 1946 година, Борово) е фудбалски тренер и поранешен фудбалски голман.
1 Кариера
1.1 Играчка кариера
Тој израснал и го поминал своето детство во село Борово, каде што Јосип Кеџи, поранешниот голман Н.К. Борово, го видел како многу талентирано момче кое бранело во основното училиште "Иван Горан Ковачиќ". Ја започна својата фудбалска кариера во тој клуб, па тој многу брзо можеше да продолжи во НК Осиек.
До 1962 година бил во Осиек, потоа заминал во Белград, во редовите на Црвена Ѕвезда. Тој поминал осум години во Ѕвезда (1966-1974), бранел на 442 натпревари (201 на првенството, 37 натпревари на европски натпревари). Тој бранел во познатиот тим Миљан Миљаниќ, меѓу кои биле, меѓу другите, Драган Џајиќ, Јован Ачимовиќ, Караси и кој во 1971 година пристигнал во полуфиналето на Европското првенство. Ставен е на 8-то место на вечната список на клубот според бројот на натпревари во Европа и 12-то место во вкупниот број натпревари. Со Звезда освоил 4 првенства и 3 купови.
По Ѕвезда, тој се преселил во Реал Овиедо (1974), каде што поминал три години. Потоа се вратил во Осиек, каде што бранел сите три сезони (1977-1980), ги поминал последните две сезони во Галеника (1980-1982), каде што ја завршил својата кариера.
За репрезентацијата на Југославија, тој играл четири пати. Тој дебитирал на 21 април 1971 година против Романија (0: 1), а последниот натпревар го играл на 27 октомври истата година против Луксембург (0: 0).
1.2 Тренерска кариера
Ја започна својата тренерска кариера таму каде што ја заврши својата играчка кариера, со екипата Галеника. Неколку сезони се обидувал Галеника од тренерска клупа да ја врати меѓу прволигашите по падот во 1983 година, но во исклучително јак натпревар, како тогаш што била Втората федерална лига.
Во 1987 година, ја прифатил поканата на Црвена ѕвезда и служел како тренер за цели 5 сезони, освен кога му помогнал на Гојко Зец во Обединетите Арапски Емирати. Тој бил член на стручниот кадар на "црвено-бели", кој го освоил Европското првенство во 1991 година.
Од 1992 до 1995 тој бил тренер на Венецуела. Од 1996 до 1997 година ја предводел националната екипа на Мјанмар, а потоа се вратил во Венецуела и ги водел Атлетико Зулу, Универсидад Лос Андес и Естудијантес Мерида.
Бил член на стручниот кадар на репрезентацијата на СР Југославија на Европското првенство 2000 во Белгија и Холандија.
Од 2001 до 2004 година тој бил селектор на Руанда. Со оваа мала земја, тој постигнал одличен резултат во Африканскиот куп на нации, кој исто така е и првиот учесник на Руанда во овој континентален натпревар.
Од 2004 до 2006 година беше тренер на Гана. Го зеде Гана за првпат во историјата на Светското првенство. Со нив, Мундијал 2006 стигна до осмина финале каде што беа елиминирани од Бразил (0: 3). Од 2006 до 2008 година беше тренер на Олимпискиот тим на Кина.
Во летото 2009 година тој беше назначен за селектор на српскиот младински тим. Откако младата селекција не успеа да се квалификува за финалниот турнир на Европското првенство во Данска во 2011 година, тој поднесе неотповиклива оставка.
Матеа Плетикосиќ

Матеа Плетикосиќ (родена на 24 април 1998, во Сињ) е црногорска ракометарка родена во Хрватска, која игра на позицијата среден бек за Подравка Копривница и за црногорската репрезентација.
Таа ја претставувала Хрватска на Младинското Европско првенство во ракомет за жени 2015 во Македонија.
Во 2020 година, добила црногорско државјанство и од тогаш ја претставувала оваа земја на Европските првенства 2020 и 2022, Светското првенство 2023 и Олимписките игри 2020.
1 Поединечни награди
* Ол Стар среден бек на Младинското Европско првенство : 2015
Приказна за играчките 2

Приказна за играчките 2 (англиски: ''Toy Story 2'') — американски анимиран филм од 1999 година, во режија на Џон Ласетер и Еш Бренон, според сценариото на Џон Ласетер и Пит Доктер. Гласовите ги позајмуваат: Том Хенкс, Тим Ален, и Џон Кјузак. Во 2000 година, филмот ја освоил наградата „Оскар“ за песната на Ренди Њумен, „Кога таа ме сакаше“ (''When She Loved Me''), како и наградата „Златен глобус“ во категоријата за најдобар филм.
1 Содржина
Енди оди на летување и играчките остануваат сами во неговата соба. Тогаш се појавува една личност која собира играчки и го краде Вуди (гласот на Хенкс). Крадецот не е свесен дека Вуди е многу барана играчка и дека цената му расте. Оттука, играчките, предводени од Баз, се организираат и започнуваат акција за ослободување на Вуди, со цел да спречат тој да заврши во музеј.
Патрокле

Патрокле или Патрокло (грчки јазик: ''Πατροκλῆς'' = „таткова слава“, латински јазик: ''Patroclus'') — јунак од старогрчката митологија син на Менетиј и Полимела од Опунт, внук на Актор, инаку најблискиот пријател на Ахил со кого израснал и бил воспитан задно. Постојат различни верувања за односот на Патрокле кон Ахил. Зенон од Елеја во својот „Симпозиум“ ја прикажува нивната врска како пријателска, додека во Платоновиот „Симпозиум“ и во повеќето старогрчки записи стои дека тие биле љубовници.
1 Митот за Патрокле
Не постојат многу записи за Патрокле, а најподробно е опишан во Хомеровото дело „Илијада“. Тој бил млад кога почнала Тројанската војна, а Одисеј (кралот на Итака) го поканил да се бори во војната. Додека се разгорувала Тројанската војна, Ахил не му дозволувал на Патрокле да учествува во борбата, бидејќи се плашел за неговиот живот. Кога се засилила кавгата меѓу Ахил и Агамемнон, (кралот на Микена), Ахил одлучил следното утро да се вратат назад во Грција. Патрокле бил бесен поради тоа што не добил шанса да се бори, па одлучил утрото да го облече ахиловиот оклоп, да го земе неговото оружје и да тргне со Мирмидонците (Ахиловата мала војска од 50 луѓе) во борба. Во борбата никој не знаел дека во оклопот на Ахил, всушност, е Патрокле. Него го пресретнал Хектор и започнал двобојот меѓу нив, а малку подоцна Хектор го убил.
Каруеши Тран

Круеши Тран e американска глумица и модел.
1 Животопис
Каруеши е родена и израснала во Лос Анџелес, Калифорнија. Нејзината мајка е Виетнамка а нејзиниот татко Афроамериканец.
Каруеши била во врска со R&B ѕвездата Крис Браун, а потоа и со холандскиот фудбалер Мемфис Депај.
2 Филмографија
2.1 Филмови
Година, Наслов, Улога, Нотес
2013, ''RIP The Runway'', Herself, Television Film
2015, ''Нападнати од ајкула со три глави'', Меги
2015, ''PrXde'', Кет, Краткометражен филм
2016, ''Викенд со семејството'', Кортни Кленси
2016, ''Фини момци'', Tally-in-Porn
2016, ''Само за една ноќ'', Кло
2016, ''Добредојдовте во Вилитс'', Беш
2017, ''Никад чуо'', Париз, Post-production
2.2 ТВ Серии
Year, Title, Role, Notes
2013–present, ''The Bay'', Vivian Johnson, Producer for episodes 2.1. and 2.8
2014, ''The Dead Diaries'', Lisa, 1 episode, "Massacre"
2015, ''Single Ladies'', Samantha Gray, 1 episode, "Build"
2015, ''Vanity'', Vanessa Ivy
2015, ''Truth be Told'', Monica, 1 episode, "The Wedding"
2016, ''Relationship Status'', Jane, 1 episode, "The Wedding Party"
2017, ''Claws'', Вирџинија, Главна улога
Џејми Андерсон

Џејми Андерсон (родена на година) — американска сноубордерка.
Андерсон има освоено златен медал на Зимските олимписки игри во 2014 година во Сочи и Зимските олимписки игри во 2018 година во Пјонгчанг, станувајќи прва сноубордерка која освоила повеќе од еден олимписки медал.
Антоанетe де Јонг

Антоанете де Јонг (; родена на 6 април 1995 година) е холандскa репрезентативка вобрзо лизгање. Таа освоила бронзен медал на 3000 метри безо лизгање на Зимските олимписки Игри во Пјонгчанг, Јужна Кореја во 2018 година. Таа, исто така, се натпреварувала на Зимските олимписки Игри во 2014 година во Сочи, каде што таа се пласирала на седмото место на 3000 метри. Таа е носител на светски рекорд на 3000 метри во јуниорска конкуренција.
Дорштат

Дорштат (|Dorstadt) — општина во округот Волфенбител, во сојузната покраина Долна Саксонија, Германија.
1 Географија
Дорштат се наоѓа на северните делови од подножјето на планинскиот масив Харц. Општината се протега од источните делови на ридскиот масив Одервалд до реката Окер, на половина пат помеѓу Волфенбител и Шладен. Соседни општини се Орум на север и Хајнинген на југ, како и Берсум источно на Окер.
2 Историја
Населбата била првпат спомената во декрет од 1110 година, кога епископот Удо од Хилдесхајмската епископија му ја доделил епископската тврдина во Шладен на саксонскиот благородник Ајко од Дорштат.
Во 1189 година, владетелите на Дорштат, охрабрени од нивниот роднина, епископот Аделог од Хилдесхајм, го основал августинскиот манастир. Неколку децении манастирот се развивал, а во 1438 година големи делови од имотот биле уништени од пожар. По несогласувањето со епископијата, Дорштат преминал во Војводството Брауншвајг-Линебург. Со реформацијата, манастирот станал протестантски под владение на војводата Јулиј од Брауншвајг-Волфенбител во 1568 година.
Меѓутоа, Дорштат бил вратен на Хилдесхајм во 1643 година, манастирот пропаднал и бил повторно населен со католички монахињи по Триесетгодишната војна. Изборниот кнез Максимилијан Хајнрих од Баварија ја отпочнал обновата на манастирот во барокен стил од 1680 година. Откако Хилдесхајмската епископија била секуларизирана и дадена на Прусија во 1803 година. Дворецот во Дорштат е приватен посед.
Хајнинген (Долна Саксонија)

Хајнинген (|Heiningen) — општина во округот Волфенбител, во сојузната покраина Долна Саксонија, Германија.
1 Географија
Хајнинген се наоѓа на јужниот крај од ридскиот масив Одервалд, околу 11 километри јужно од окружниот град Волфенбител. Има пристап до сојузниот автопат БАБ 395 на соседната раскрсница кај Флете.
2 Историја
На местото на денешната општина се наоѓал средновековниот манастир Хајнинген, основан околу 1000 година од саксонската династија Билунг. Промовиран од епископот Бернвард од Хилдесхајм, манастирот добил дури и царска непосредност од царот Отон III. Правилата на Св. Августин биле воведени во 1126 година и била започната манастирската црква „Св. Петар и Павле“. Хајнинген станал седиште на архиѓаконот во 1174 година. Во век, манастирот бил поврзан со Собирот Виндесхајм.
По несогласувањето со Хилдесхајмската епископија, Хајнинген бил освоен од силите на војводата Хајнрих V од Брауншвајг и манастирот станал протестантски во 1569 година. Бил вратен на Хилдесхајмската епископија во 1643 година, додека манастирската црква повторно била осветена како католичка, иако населението главно останало протестантско. Манастирот бил конечно секуларизиран во 1810 година, иако манастирската црква останала да биде католичка парохија до денес.
Маријан Камиловски

Маријан Камиловски — македонски ликовен уметник, стрип илустратор и политички аналитичар.
1 Биографија
Камиловски е роден Скопје на 2 април 1964 година. Дипломирал на Факултетот за ликовна уметност во Скопје во класата на проф. Димитар Малиданов во 1988 година.
По дипломирањето започнал да се бави со стрип и илустрација. Кариерата ја започнал во 1990 година во Лондон каде што работел за издавачката куќа Флитвеј 2000 АД.
Во 1991 година, на последниот конкурс за стрип во поранешна Југославија распишан од познатиот часопис Комикон го освоил првото место. Во 1995 година ја добил плакетата International Golden Pen of Belgrade / Србија на најпрестижното биенале за применета уметност на Балканот.
Автор е на романот Розата од вода објавен под псевдонимот Едни Македонци во два наврата 2005 и 2007 година.
Бил член на повеќе политички организации, а бил и претседател на Македонското конзервативно движење. Камиловски е еден од авторите на дел од објектите на Скопје 2014, а негово најпознато дело е оградата и канделабрите на Мостот Слобода во Скопје.
Имал повеќе настапи на групни изложби.
Берсум

Берсум (|Börßum) — општина во округот Волфенбител, во сојузната покраина Долна Саксонија, Германија.
Општината претставува административно седиште на општинската заедница Одервалд.
1 Географија
Берсум се наоѓа неколку километри северно од планинскиот масив Харц, северно од Шладен, околу 11 километри јужно од Волфенбител и недалеку југоисточно од ридскиот масив Одервалд. Берсум е сместен на источниот брег на Окер.
Јужно од местото се спојуваат обете ракави на Илзе, која доаѓа од Харц, „Милен-Илзе“ и „Канал-Илзе“, и од 1950-тите години се влева во Окер.
1.1 Општински единици
Општината е составена од следниве места: Берсум, Ахим, Борнум, Калме и Зајнштет.
4Q448

4Q448, наречен и „Химна за кралот Јонатан“, е дел од Свитоците на Мртвото Море. Свитокот содржи две посебни куси дела, дел од „Псалмите“ (Псалм 154) и молитва во која се споменува кралот Јонатан.
Единствениот крал со име Јонатан во еврејската историја бил Александар Јанеј („Јанеј“ е скратена форма од „Јонатан“), па се смета дека тој крал се споменува во свитокот 4Q448, иако постојат и сомнежи поврзани со идентификацијата.
Првата колона од молитвата:
::1 „Светиот град,
::2 за кралот Јонатан
::3 и целото општество на твоите луѓе
::4 Израел
::5 кои се распрснати на четирите
::6 ветрови на небото
::7 нека биде мир со сите нив
::8 и со твоето кралство“::9 „И нека се слави името твое“
Постојат и различни преводи на првата линија:
::„Стани, О, Свет“
Ако овој текст е навистина посветен на тоа да се прикаже Александар Јанеј во добро светло, сепак е нејасно зошто во другите свитоци се споменува како „Зол свештеник“. Некои научници сметаат дека текстот е „против“ Александар Јанеј (К. Пенер, Е. Мејн, А. Лемер, Д. Харингтон,С. Горансон, и други).
Натали Гајзенбергер

Натали Гајзенбергер (Минхен, 5 февруари 1988 година) — германска репрезентативка во санкање. Со санкање започнала да се занимава во 1998 година.
На Олимписките игри во Ванкувер во 2010 година го освоила бронзениот медал, а олимписки победник станала во Сочи во 2014, Пјонгчанг во 2018 и Пекинг во 2022 година. Покрај титулата во поединечни дисциплини, таа ги освоила трите злата во штафетите со германската репрезентација на игрите во 2014, 2018 и 2022 година.
На Светските првенства освоила сребро во 2008, 2009 и 2011 година, бронза во 2012 година, а злато во 2013, 2014, 2015, 2016 и 2019 година. Четири златни медали има и со германската штафета во 2009, 2013, 2014, 2015 и 2016 година. Освоила злато и во натпреварот во спринт на Светското првенство во 2019 година. Повеќекратна победничка е на Европските првенстава.
Титули во Светскиот куп освоила во 2013, 2014, 2015, 2016, 2017, 2018, 2019 и 2021 година, а го освоила Светскиот куп и во спринт во 2017, 2018 и 2019 година. Таа е сопственик на рекордот по бројот на победи во Светскиот куп.
Споменик на грабнатото бекче

Споменик на грабнатото бекче — споменична композиција во Струмица. Споменикот е сместен на тревната површина во Градскиот парк на Струмица и претставува композиција од три скулптури од бетон, во природна човечка големина. Доминира фигурата на Гоце Делчев, па револуционерот – комита Андон Ќосето и фигурата на Назлам-бег, синот на струмичкиот бег.
Сите три фигури се поставени на плато. Овие скулптури на симболичен начин го прикажуваат грабнувањето на Назлам-бег, настан кој се случил во септември 1897 година, при еден од престоите на Гоце Делчев во Струмица. Во грабнувањето учествувале Гоце Делчев, Доне Лазаров, Петре Кончалиев и други револуционери.
Споменикот е дело на академскиот ликовен уметник Борис Крстевски, а подигнат е по повод 75. годишнината од Илинденското востание, односно во 1978 година.
Скрипец

Скрипец или макара — механички уред што се користи за сменување на насоката на силата или за подигање или повлекување на голем товар со користење на мала сила.
Се состои од едно или повеќе тркала кои можат да се вртат околу своите оски. Омотот на тркалото може да биде рамен, назабен или вдлабен и преку него се провлекува јаже, ремен, ланец и сл. Овој уред се користи од далечно време, особено во морнарицата. Во зависност од намената, постојат различни изработки на чекрек (со променлив број и распоред на тркала), и можат да бидат направи од различни материјали (дрво, метал, пластика и др).
Текстил

Текстил или ткаенина — еластичен материјал составен од ситни влакна, кои ја сочинуваат преѓата.
Преѓата се произведува кога суровата волна, памук или друг материјал вплетуваат и мотаат на тркалото за да се произведе долг коноп и преѓа. Текстилите се произведуваат со заедничко мешање, сецкање и пресување на влакната.
1 Галерија
Батенбершки ознаки

Батенбершките ознаки (на |Battenberg markings; некаде по грешка може да се сретнат и како Батенбуршки ознаки) се дизајн за високо визуелно означување кои во главно се користат од службите за итни случаи во неколку европски држави, во Нов Зеланд, Хонгконг и во Тринидад и Тобаго. Според етимологијата, името на дизајнот произлегува од изгледот на Батенбершката торта која била направена на свадбата на принцот Луис Александар ван Батенберг. Иако често се сретнува, името „Батенбуршки ознаки“ е историска грешка.
Лукаш Вишњовски

Лукаш Вишњовски (|Łukasz Wiśniowski; р. ) — полски професионален друмски велосипедист, кој вози за UCI World Tour екипата .
Возел на Светското друмско првенство. Бил именуван во почетниот состав за Џиро д’Италија 2016. Во август 2016 година, Вишњовски потпишал со за сезоната 2017.
1 Достигнувања
;2013
: 1. Етапа 1 Трка околу Тирингија под 23 години
;2014
: 1. Краен пласман Сиркут де Арден
: 1. Катекурс
: 1. Етапа 4 Тур де Норманди
;2015
: 1. Етапа 1 (ТТТ) Трка околу Чешка
: 2. ГП Брик Схоте
: 3. Ронде ван Зеланд
: 10. Краен пласман Три дена Западна Фландрија
;2016
: 1. Етапа 1 (ТТТ) Тур де Сан Луис
: 2. Краен пласман Три дена Западна Фландрија
: 4. Национално друмско првенство
: 5. Курне-Брисел-Курне
;2017
: 7. Трофео Плаја де Палма
: 9. Трофео Поререс-Феланит-Сес Салинес-Кампос
;2018
: 2. Омлоп Хет Ниусблад
: 8. Курне-Брисел-Курне
Албанска кујна

Албанска кујна (албански, Kuzhina Shqiptarе) е националната кујна на албанските луѓе. Во тоа спаѓаат дел на кујните на Албанија, Косово, западна Македонија и Албанците во Србија и Црна Гора. Делумно се додаваат и кујните на Арапите и Арванитите, но овие две се силно под влијание на италијанската и грчката кујна.
Албанската кујна е медитиранска; но исто така покажува ориентални влијанија како дел од балканската кујна. Албанската кујна значително варира од регион до регион.
1 Особености
Албанската кујна користи различни состојки, Тие вклучуваат различни видови на зеленчук како што се модар патлиџан, пиперка, домат, краставица, зелка и спанаќ, како и житарици како пченица, пченка, јачмен и 'рж. Ориз, компири и грав се состојки на многу други јадења. Од месо се користи јагнешко месо, козјо, говедско и телешко месо, пилешко и друга живина, а исто така понекогаш се користи и свинско месо. Рибата е исто така широко распространета во близина на брегот на морето и големите внатрешни езера. Исто така важни се млечните производи како на пример јогуртот.
Главниот оброк на денот е ручек. Ова често вклучува салата од свеж зеленчук, како што се домати, краставици, пиперки и маслинки. Мезето е исто така широко распространето. Исто така важни состојки се маслиново масло и сирење, а типичните зачини вклучуваат оригано, нане, црвен пипер, босилек, кромид и лук. Во вообичаените слатки, јасно се чувствува турско-ориенталното влијание.
Регионално, еволуирале делумно различни јадења, исто така има и различни варијанти на исто јадење, кои варираат од област до област, но исто така и од село до село. Недостатокот на пишани рецепти отежнува да се состави сигурна збирка рецепти. Сепак, постојат многу готвачи за албанските јадења од Албанија, Косово и Македонија.
Типични пијалаци вклучуваат гроздова ракија и „раки мани“ (ракија од црница), коњак Скендербеј, турско кафе, еспресо и планински чај. Исто така, Албанија со векови има богата винска култура, која едвај е позната во странство. Со некои јадења исто така се пие матеница.
2 Култура на јадење
Оброкот се отвора со реченицата Për të mirë! (Соодветно, "Добар апетит!", Но буквално се преведува: За доброто на!), Ова се враќа со Faleminderit, edhe ty / ju / juve gjithashtu! (Ви благодарам, вие / вие / и ти!). На крајот на оброкот, јадењето вели „Господ да го размножи!“ Вредно да се спомене албанското гостопримство, кое се рефлектира во раскошно подготвени јадења. Исто така, храната или гостинот се нуди повторно и повторно.
Глас за Македонија

Глас за Македонија — македонска политичка партија. Партијата била основана на 25 февруари 2018, а на Основачкото собрание за претседател на партијата била избрана поранешната пратеничка Солза Грчева.
1 Учество на избори
На парламентарните избори во 2020 година, учествувале како нова партија и освоиле 2.802 гласови, односно 0.31% од гласовите.
На претседателските избори во 2024 година, ја подржале Гордана Силјановска-Давкова, како кандидатка на изборите.
На парламентарните избори во 2024 година, учествувале во коалиција предводена од ВМРО ДПМНЕ.
Маршал

Маршал е највисока воена титула во вооружените сили на некои земји. Повисока од оваа титула е генералисимус. Се доделува најчесто без утврдени правила, право на доделување имаат шефовите на држави или парламентот. Титулата по правило се доделува за заслуги во војната.
Називот се јавува во 8 век во Франечказа управителите на коњушница кнезот на власт (старогермански марах — коњ и скалк — слуга). Во1185 години станува титула која се се доделува за исклучителни заслуги. До Француската револуција 1789, веќе има 16 типови маршали. Револуционери го укинуваат звањето, но Наполеон го обновува во 1804 година и 18 назначува 18 маршали во Царството, а подоцна уште 8. Кон крајот на 19 вие титулата не се користи во Франција, а во Првата светска војна го добиваат само највисоките команданти како Франше д'Епере, Жозеф Жофр,и други. По примерот на Франција, другите држави (Германија, Италија, Русија) доделуваат титули маршал.
Во Кралството Србија и Кралството Југославија чинот маршал не постоел, функцијата постоела маршал на двор. Еквивалент на овој чин бил чинот [[Војвода (воен чин)] војвода.
По Втората светска војна, само советската армија ја задржала титулата за поголе број на воени лица (Георгиј Жуков, Константин Рокосовски и др.) Исто така овој чин доделуван на политички функционери (Јосиф Стаљин, Лаврентиј Берија, Николај Булгањин и Леонид Брежњев).
Во 1955 година во Кина е воведен чинот маршал на Народна Република Кина. Десет кинески генерал и го добиле овој чин.
Титулата маршал на Република е воспоставена 1953 во Северна Кореја и првиот носител беше Ким Ил Сунг. Во исто време за воени лица беше воведен е чинот вицемаршал. Во 1992 година воведен е чинот во корејската армија маршал на Корејската народна армија, кој го носеле тројца офицери, ветерани од Корејската војна.
Године 1955. у Кини је уведен чин маршал Народне републике Кине. Десет кинеских генерала је добило овај чин.
Титулата Маршал на Југославија е установен на Второ заседание на АВНОЈ во 1943 и доделено е на врховниот командант на НОВЈ Јосип Броз Тито.
Чинот Маршал на Руската Федерација е установен 1993 година. 1997 години овој чин е доделен на Игор Сергејев до сега единствен маршал на Руската Федерација.
Звањето маршал на Сирија установено е во почетокот на војната во Сирија и доделено е на претседателот во Сирија Башар ал Асад.
1 Маршалски нараменици од различни земји
1.1 Активни чинови
1.2 Поранешни чинови
2 Поврзано
* Маршал во Советски Сојуз
* Адмирал на флотата на Советскиот Сојуз
* Војвода
* Мушир
Мирко Антенучи

Мирко Антенучи (роден на 8 септември 1984, во Термоли) — италијански фудбалер, напаѓач на Бари.
1 Клупска кариера
1.1 Џулијанова
Антенучи ја започнал својата кариера во 2002 година со Серија Ц1 клубот, Џулијанова,каде за две сезони во клубот младиот напаѓач успеал да забележи 35 настапи.пред да ја помине сезоната 2004-05 како позајмен во Серија Ц2, Анкона. За време на неговата позајмица во клубот, Антенучи постигнал два гола во 27 лигашки натпревари, пред да се врати во Џулијанова во летото 2005 година. Во неговиот втор мандат со клубот од Терамо, Антенучи постигнал 12 гола во 57 лигашки натпревари, во текот на две сезони.
1.2 Катанија
Во Јули 2007 тој бил ангажиран од страна на Серија А од Катанија и бил позајмен на Венеција пред почетокот на сезоната 2007-2008.Забележал 27 настапи постигнувајќи 6 гола.На 1 Јули 2008 година Антенучи се вратил во Катанија и влегол во првиот состав.Тој забележал четири настапи од клупата под водство на тренерот Волтер Зенга во првата половина од сезоната 2008-2009 во Серија А.На 5 Јануари 2009,Антенучи бил испратен на позајмица во Серија Б во екипата на Пиза со цел да стекне искуство и минутажа.За време на неговиот шестмесечен престој во клубот од Серија Б,Антенучи постигнал само еден гол во 20 лигашки настапи и клубот не успеал да избегне испаѓање и исто така банкротирал.Антенучи се вратил во Катанија на 30 Јуни 2009.
На 19 Август 2009 Катанија одлучила да го испрати Антенучи на уште еден заем во Асколи каде што им се придружил на позајмените играчи од Катанија Марсело Газола и Вито Фалкониери.По неговата позајмица во Асколи тој напредувал и добил редовна стартна улога и забележал 40 настапи,постигнувајќи импресивни 24 гола,завршувајќи како втор стрелец во цела Серија Б.Тој пропуштил само два меча еден на почетокот на колото во сезоната и еден поради суспензија.Тој се вратил во Катанија пред сезоната 2010-2011.Антенучи успеал да забележи 14 настапи за Катанија во таа сезона,иако повеќето од тие биле како замена од клупата за Махи Лопес,Франческо Лоди,Гонсало Бергесио и Такајуки Моримото кои се натреваруваа за места напред.После само еден гол во Серија А,Антенучи бил испратен на косопственички договор за време на Јануарскиот преоден рок.
1.3 Торино
На 23 Јануари 2011 година било објавено дека тој се придружил на Серија Б во клубот на Торино во косопственички договор.Во првиот шестмесечен престој во клубот Антенучи постигнал 6 гола во првите 19 настапи,пред да додаде уште 10 погодоци во 40 лигашки настапи следната сезона..Формирајќи силно напаѓачко партнерство со Роландо Бланки.Неговите напори му помогнаа на клубот на клубот да заврши на втората позиција во Серија Б со промоција во Серија А.
1.4 Враќање во Катанија
На 21 Јуни 2012 година Катанија го победила Торино во надавањето за косопственички играчи, и 28 годишниот Антенучи се вратил во Сицилија пред почетокот на Серија А сезоната 2012-2013.Откако забележал еден настап од клупата во првиот меч од сезоната на 26 Август 2012 бил испратен на позајмица во Специја во Серија Б,на уште една долга позајмица,и тој ја завршил сезоната со 6 гола на 33 лигашки натпревари.
Страде Бјанке 2018

Страде Бјанке 2018 — 12. издание на велосипедската еднодневна трка Страде Бјанке, која се одржала на 3 март како петти настан во сезоната на Светската турнеја. Вторпат била вклучена во календарот на Светската турнеја.
Тиш Бенот ја освоил својата прва професионална победа, откако нападнал од групата во потера по предводниците Ромен Барде и Ваут ван Ерт пред да ги помине во завршниот сектор на калливите патишта. Бенот дошол сам до победа со 39 секунди пред Барде, кој го поминал Ван Ерт во завршниот километар; Ван Ерт, трикратен велокрос првак, на крајот го заокружил подиумот со дополнителни 19 секунди зад Барде.
1 Екипи
Бидејќи трката била додадена на Светската турнеја во 2017 година, сите UCI World Tour екипи биле поканети на трката, но не биле обврзани да учествуваат. Сепак, сите осумнаесет екипи избрале да настапат на трката, како во 2017 година. Дополнително, три професионални континентални екипи се натпреварувале со што се заокружила главната група од 21 екипа.
Страде Бјанке е завршна трка за под тоа име; од Париз-Ница следниот ден, екипата ќе биде позната како .
2 Поредок
2.1 Завршен пласман
Иван Карадак

Иван Карадак (, Охрид - , ) — македонски писател, драматург, афорист и сатиричар, нарекуван таткото на современата македонска сатира. Најпознат бил по емисијата „Хихирику" што секоја недела била емитувана на првата програма на Македонското радио, во 11 часот, цели четириесет години.
1 Животопис
Карадак бил автор на театарските претстави: „Угоре високо – Удолу длабоко”, „Хумористична партија “, адаптацијата на текстот „Како да ја убиеш сопругата и зошто”, три новогодишни претстави за деца, првонаградената радио-драма „Мајче” и многу други.
Автор е и на неколку книги: афоризмите „Коприварник”, сатиричните песни „Талкач по душата“, сатиричните песни „Записи врз водата”, куси сценарија „Лајач на месечина” и најновата книга афоризми „Мисли со Боцки “. Бил автор и на многу телевизиски драми и серии, меѓу кои: првонаградената „Цвеќе на карпата “, познатите „Камчевци”, „Алф од Ново Лисиче “, „Ало Ало “, „Агенција осамени срца”, „Балкан бенд”, "Во кафулето кај Гане", "Црно бело во боја", "Театарче лево ќоше", "Битолски лакрдии" и други.
Добитник на многу награди меѓу кои државната награда „Св. Климент Охридски“. Негова ќерка е македонската писателка Марта Маркоска.
Починал во Скопје на 17 декември 2017 година.